text: Elbussarnir hjá Bussleiðini byrja at koyra í morgin
text: #000001
text: Í tí sambandi verður ein hátíðarløta í Steinatúni frá klokkan 10.45, har fólk eisini fáa høvi at royna nýggju elbussarnar, sum eru týdningarmikil liður í grønu umleggingini
text: #000002
text: Talan er í fyrst usyftu um royndartíð, men ætlanin er, at fleiri elbussar skulu leggjast afturat almennu ferðsluni í høvuðsstaðnum
text: #000003
text: Í morgin byrja elbussarnir hjá Bussleiðini at koyra á leið 4, og í tí sambandi verður ein hátíðarløta í Steinatúni í morgin 31. mai kl. 11. Har fáa fólk eisini fáa høvi at royna nýggju elbussarnar.
text: #000004
text: Tann 20. apríl í fjør varð nýggjur sáttmáli um bussleiðina undirskrivaður. Hann er galdandi frá januar í ár til og við desember 2031. Avtalað varð tá at keypa 15 nýggjar dieselbussar og tveir nýggjar elbussar at reka bussleiðina við eftir 2023. Avtalað varð at koyra við elbussum á leið 4.
text: #000005
text: Á býráðsfundi í apríl í fjør varð eisini samtykt, at umleggingin av allari bussleiðini til grøna orku skal fremjast seinast í 2027. Royndirnar við at brúka elbussar á leið 4 koma harvið at vera ein týðandi partur av grønu umleggingini hjá kommununi næstu árini.
text: #000006
text: Samstundis sum grøna umleggingin er alneyðug at fremja, er tað eisini av størsta týdningi, at bussleiðin er ein støðugur og álítandi flutningsmøguleiki hjá flestu borgarum í kommununi.
text: #000007
text: Í sáttmálanum er tí dentur lagdur á at grøna umleggingin fer fram á so tryggum og skynsomum grundarlagi sum gjørligt. Tí verður á hvørjum ári samráðst um umlegging av enn fleiri leiðum frá diesel til grønari alternativ.
text: #000008
text: Í samband við at fyrstu el- bussarnir fara at koyra í Tórshavnar kommunu, fer Havnar Hornorkestur at seta dám á løtuna við festligum horntónleiki kl. 10.45, og kl. 11 heldur Heðin Mortensen, borgarstjóri, røðu.
text: #000009
text: Eftir hátíðarhaldið koyra el- bussarnir stuttar túrar til kl. 14.00, har fólk fáa møguleika at royna nýggju bussarnar.
text: #000010
text: Komandi mánaðirnir verða ein royndartíð. Verða trupulleikar kunnu dielselbusar setast inn í rutuna, men alt er gjørt fyri at royndin skal eydnast, soleiðis at komast kann víðari við stigvíst at leggja um frá diesel til grøna orku.Tórshavnar kommuna
text: #000011
text: Fólkatingið vitjar SEV í Húsahaga
text: #000014